АДЗІН з іх, Міхаіл Лягурда, да выхаду на пенсію працаваў механізатарам у гаспадарцы “Коханава-Агра”, якою дзясяты год паспяхова кіруе выпускнік Беларускай дзяржаўнай сельгасакадэміі Сяргей Марчанка. Заклапочанага кіраўніка сустрэлі на механізатарскім двары. Моцныя маразы скавалі водаправод на жывёлагадоўчай ферме, і Сяргей Васільевіч са спецыялістамі з раніцы былі там. Аператыўна наладзілі падачу вады.